section_heading: Vojna karijera
paragraph_text: Francois je u prusku vojsku stupio 1875. godine. Nakon završetka vojne akademije služio je kao časnik Glavnom stožeru, a nakon toga u stožerima raznih vojnih jedinica. Čin pukovnika dostigao je 1903. godine, general bojnikom je postao 1908. godine, dok je 1911. godine promaknut u čin general poručnika kada je dobio i zapovjedništvo nad 13. pješačkom divizijom smještenom u Münsteru. U listopadu 1913. Francois dobiva zapovjedništvo nad I. korpusom smještenim u Königsbergu na čijem čelu dočekuje i početak Prvog svjetskog rata.